Title: Que es un SIG o un GIS?
Course: Introducció als Sistemes d'Informació geogràfica 2CFGS

Què és un SIG?

- Hi han diferents definicions de què és un SIG

. Viquipèdia en català: Un sistema d’informació geogràfica (SIG, o GIS en el seu acrònim anglès) és un sistema informàtic capaç d’integrar, emmagatzemar, editar, analitzar, compartir i mostrar informació amb referències geogràfiques. De forma més genèrica, es tracta d’una eina a partir de la qual els usuaris poden fer consultes interactives (cerques definides per l’usuari), analitzar la informació espacial, i editar-ne les dades.

. Celestino Ordóñez i Roberto Martínez Alegría^1“Los sistemas de información geográfica (SIG) son, básicamente, herramientas informáticas que procesan y analizan datos con alguna componente espacial. Una definición más completa considera un sistema de información geográfica como un conjunto de herramientas diseñado para la adquisición, almacenamiento, análisis y representación de datos espaciales”.

. La definició que apareix al temari de les oposicions de l’Instituto Geográfico Nacional distingeix tres apreciacions diferents:

·

  - SIG com a disciplina. O sigui per dir-ho d’alguna manera el conjunt de la disciplina Sistemes d’Informació Geogràfica. Allò que t’expliquen a l’assignatura de Geografia / Ambientals / Geologia / Biologia etc sobre la qüestió.
  - SIG com a projecte. Cada una de les realitzacions pràctiques de la disciplina SIG. Diferents exemples de SIG, el SIG de pesca de no sé on, el SIG oleícola que recull totes i cadascuna de les oliveres de l’estat espanyol, etc.
  - SIG com a software. El programari SIG. La definició tradicional que la gent té de SIG és aquesta: aquest o aquell programa que em permet fer això o allò. Ja sigui ArcView, Idrisi, MiraMon, Grass, QuantumGIS, gvSIG, etcètera. N’hi han molts de programes amb funcionalitats de SIG.

En qualsevol cas, els de l’IGN finalment resumeixen totes les definicions en aquesta:

“Conjunto integrado de medios y métodos informáticos, capaz de recoger, verificar, almacenar, gestionar, actualizar, manipular, recuperar, transformar, analizar, mostrar y transferir datos espacialmente referidos a la Tierra”.

. Un altre definició: “Tecnología integradora que une varias disciplinas con el objetivo común del análisis, creación, adquisición, almacenamiento, edición, transformación, visualización, distribución, etc de información geográfica.” (Goodchild, 2000^2) citat per Gómez Delgado i Barredo Cano^3.

- Aquí s’haurien de destacar i/o afegir diversos aspectes:

1.- Una definició àmplia inclouria maquinari, programari, dades, tractament de les mateixes i fins i tot al personal que les tracta. Evidentment no és el cas del curs nostre, on únicament ens cenyirem al programari, les dades i el tractament de les mateixes.

2.- Els SIG són sistemes d’informació integrats que en la meva opinió hauríem de veure com el què era en el passat la feina tradicional del geògraf. M’explico: en el passat el geògraf era aquella persona amb prous coneixements del territori com per poder recomanar decisions estratègiques en funció de les diverses capes d’informació existents. Una de les raons per les quals al meu entendre la geografia ha perdut posicions en el rànking d’estudis existents seria el què aquesta funcionalitat ara la prenen els SIG. Amb un SIG tu pots tenir una cartografia molt precisa a la que pots superposar capes d’informació com models digitals d’elevació, pluviometria, cadastre, vegetació, usos del sol, límits administratius, i un llarguíssim etcètera i posteriorment analitzar-la i prendre decisions en funció d’uns o d’altres criteris.

En qualsevol cas no hem de descuidar mai la funció dels SIGs com a eines per a la presa de decisions.