Title: SIG's més utilitzats
Course: Introducció als Sistemes d'Informació geogràfica 2CFGS

1.- Repàs a alguns tipus de SIG més coneguts. Aventatges i inconvenients.

2.- Instal·lació de gvSIG, obrir un ràster i obrir alguns vectors.

3.- Instal·lació de QuantumSIG, obrir un ràster i obrir alguns vectors.

4.- M’agradaria també que ens registressim al web de l’ICC i anéssim baixant-nos algunes capes sempre sobre la imatge de Sant Genís. Ja ho anirem fent amb la calma. Veurem com hi hauran capes que se’ns veuen millors, capes que en alguns SIG se’ns veuen bé i en d’altres malament i en d’altres de cap manera, etc. No us baixeu capes ràster, perquè pesen massa i hem de minimitzar els possibles problemes de xarxa.

5.- Si ens dóna temps continuarem amb la introducció als SIG ràster i SIG vectorials.

1 Tipus de SIG més coneguts. Aventatges i inconvenients

- La quantitat de SIG’s existents és molt àmplia. Aquí el que faré serà posar virtuts i inconvenients només d’alguns SIG’s existents. Tot això és molt subjectiu, per tant tremendament discutible i opinable.

- Alguns SIG’s amb llicència propietària

  - ArcGIS. (pàgina web, entrada a la wikipèdia) Conjunt de solucions de GIS diverses (ArcInfo, ArcView, ArcEditor, etc) de l’empresa ESRI. Potser l’empresa i el conjunt de programari més estés en el mercat. El seu programari normalment és molt amigable comparat amb les solucions lliures o freeware i tenen solucions molt adaptables a cada necessitat concreta. El seu format propietari de fitxers Shapefile probablement sigui el format estàndar de facto per intercanviar informació geogràfica. Com a punt negatiu que es podrien mencionar seria el preu diuen que elevat de les solucions que venen, i l’existència de queixes als fòrums d’internet sobre problemes al passar de versions (de la 9,1 a la 9.2, etcètera). Tradicionalment ha estat vist sempre com un SIG amb més potència com a SIG vectorial.
  - Idrisi. Idrisi (pàgina a la wikipèdia) és un programari de caràcter propietari però desenvolupat per una Universitat, la nordamericana, la Clark University. Igual no és un programari que ofereixi totes les potencialitats que pot oferir les suites d’ESRI, però té molta potència pel que respecta a qüestions de preses de decisions de caràcter mediambiental i per temes de teledetecció. El seu preu seria més econòmic que el dels productes ESRI. (Aproximadament, em sembla que a partir de 295$ la llicència per estudiant i de 1250$ la llicència completa de caràcter general). Tradicionalment sempre s’ha vist com un SIG amb més potència en formats ràster.
  - A l’estat espanyol Idrisi té el seu propi Centre de Recursos, centre gestionat entre la gent de SIGTE de Girona i el Departament de Geografia de la Universitat d’Alcalá d’Henares. Per cert, que SIGTE de Girona són ja una referència.
  - (I sí, en comparació IDRISI és econòmic, perquè una llicència d’ArcView -sense la potencialitat d’ArcInfo- ja se’n va als 1500$). Si algú té interés en saber per on anirien els preus de les suites ESRI: http://store.esri.com/esri/search.cfm?SID=2& ).

Són cares les solucions propietàries? Depèn. Si nosaltres som un centre de formació ocupacional, o un centre universitari mitjà d’aquest país -i per molt que diguin sense tants recursos- i volem fer un curs de caràcter inicial de SIG i ens demanen 40.000€ per 18 llicències, doncs igual ens pot semblar car, entre d’altres raons perquè per donar un curs de caràcter inicial als sistemes d’informació geogràfica i explicar que és un ràster i què és un vector i com fer anàlisi SIG i una mica d’imatges i tal no calen tants calés i es pot fer amb un programari que no suposi la inviabilitat econòmica del curs.

Però si tu tens una administració local i t’ho podies permetre, fins fa no gaire no era una elecció gaire desafortunada, en absolut. Perquè les solucions lliures o free-ware, al menys fins no fa gaire, eren complexes d’instal·lar, complexes de mantenir i amb unes potencialitats limitades respecte a les que oferien les solucions propietàries. Probablement amb un programari com GRASS sobre GNU/Linux podies fer tot el que es pot fer amb ArcView, però en aquell temps ja l’ús de GNU/Linux com a sistema operatiu era una cosa un pel més complexa del que és hores d’ara (que és un sistema operatiu perfectament amigable o user-friendly). I Grass era (i en la meva opinió continua sent) un SIG molt poc amigable i molt difícil de fer servir, sobretot en comparació amb les solucions propietàries. Si mirem el cost total d’un SIG no només hem d’incloure el cost de la llicència, sinó també el cost global del què suposa la formació, la migració de les dades a diferents formats, la migració de sistemes operatius, etcètera.

Ara bé, també s’ha de dir que els temps han canviat, i hores d’ara Quantum GIS, gvSIG, o MiraMon ens ofereixen solucions lliures o a un cost modest en comparació amb les solucions propietàries, amb un grau d’”amigabilitat” potser encara no de la mateixa mesura respecte a les solucions propietàries però cada cop apropant-se més i potser no amb totes les potencialitats dels SIG propietaris però sí amb la majoria de les que pot necessitar una administració local o una empresa.

  - Algunes solucions lliures:- GvSIG (pàgina web) (entrada a la wikipèdia) (associació gvSIG)Es fa servir a l’administració de la comunitat valenciana i és un programari amigable i el què és molt important, es menja d’entrada la major part dels formats propietaris sense necessitat d’importacions ni històries.- Està realitzat en el llenguatge de programació Java, cosa que li permet d’estar disponible per la major part de sistemes operatius windows i gnu/linux, cosa que ens pot anar bé si estem treballant en un lloc de l’administració que al final hagi de migrar cap a sistemes operatius lliures.- Disponibilitat d’una comunitat castellano-parlant d’usuaris molt important, llistes de correu de suport, etcètera. Una cosa a la que la gent que venim també del món del programari lliure estem molt acostumats, i que ens soluciona molts problemes a coste 0. El problema és que les empreses i administracions prefereixen més aviat poder trucar a un servei tècnic (que en alguns casos durant un temps va amb el preu de la llicència) que haver-se de menjar el tarro per solucionar el problema.
  - Si ens dóna temps, en aquesta sessió mirarem d’instal·lar també gvSIG sense tocar possibles màquines de Java pre-existents i obrirem alguns ràsters i alguns vectors. Res més que això, sense agobiar.
  - - QuantumGIS Una alternativa molt interessant, (pàgina web // entrada a la wikipèdia) també disponible tant per sistemes Microsoft Windows com per GNU/Linux (atenció, també per a MacOS). Permet també funcionar (una mica) com a entorn gràfic amigable de GRASS i integrar-se amb MapServer per tal de publicar mapes.
  - - GRASS. (entrada a la wikipèdia, pàgina del programa, fòrum en castellà, manual en castellà, un altre manual en castellà)
  - Aquí comencen les percepcions subjectives: al meu entendre Grass havia estat sempre històricament el horror. Ara hi haurà algú aquí que el farà servir habitualment . Personalment el trobo molt poc amigable, però amb una capacitat infinita. En la meva opinió el programari lliure SIG més potent amb diferència, amb anys i anys d’història i desenvolupament. Però també el més terrible. Només la tonteria inicial d’haver de definir el directori de treball ja resta les ganes de continuar amb ell.
  - El què passa és que tot això són percepcions subjectives i molt subjectives, vull dir més enllà de la brometa inicial, en realitat si bé és cert que en aquest cas la corba d’aprenentatge és llarga i elevada, els resultats i els rendiments diuen que són espectaculars. Perquè us feu una idea, és la meva assignatura pendent des de fa anys, i sé que algun dia m’hauré de posar -però em vull reservar temps per fer-ho i no parlo de setmanes, sinó de mesos-, sobretot ara que al meu entendre la seva dificultat intrínseca inicial de la seva interfaç gràfica jo crec que s’ha d’haver relativitzat bastant, per una banda gràcies a l’aparició de JGRASS i també del paquet per instal·lar-lo fàcilment a Windows OSGeo4W

  - Un cas particular: MiraMon.
  - Què és MiraMon // lector de mapes de MiraMon // beques de programari lliure pel lector de mapes de Miramon // SatCat // Algunes bases disponibles en format MM.
  - MiraMon és un programa que no està desenvolupat sota llicència lliure (de fet jo crec que quan van començar a desenvolupar-lo aquestes coses encara no tenien gaire predicamenta en aquest país). Es un programari desenvolupat en un centre d’investigació, el CREAF, i amb una relació especial amb l’administració de la Generalitat, en el sentit de que DURSI, Medi Ambient, bombers, etc han fet servir i fan servir MiraMon. Molta de la cartografia que ha estat produïda directament per la Generalitat o indirectament via CREAF ha estat desenvolupada amb MiraMon, cosa que fa que el mòdul de digitalització sigui dels més còmodes que m’he trobat (una apreciació personal). Té des de les últimes versions, moltes de les potencialitats per a anàlisi SIG i Teledetecció que trobem a programari propietari com la suite ESRI o Idrisi. El seu preu és molt econòmic i atenció, gratuït, per a estudiants i administracions de l’àmbit territorial de la comunitat autònoma catalana. Això entre les virtuts.Perquè entre els inconvenients, que n’hi ha, està principalment el fet de treballar amb formats propis, tot i importar bastant fàcilment els formats més estesos, en un món gairebé dominat pel Shapefile.

2 Instal·lació de gvSIG

Per fer-ho des de casa haureu d’anar al web de gvSIG i descarregar-nos la versió que desitjem. Jo m’he descarregat gvSIG-1_9-windows-i586-withjre.exe, que inclou toooootes les dependències que poguem necessitar. La web des d’on descarregar-nos el tema és http://www.gvsig.gva.es/gvsig-desktop/

El procés d’instal·lació és absolutament auto-explicatiu. L’anirem seguint pas a pas. Obrirem també un ràster en format sid i uns quants vectors en format dgn. Tot ho trobareu com sempre a \\pcoos50\compartir\dades\ el copiarem al nostre escriptori i des d’aquí continuarem el nostre procés d’instal·lació. Molt de compte amb el tema aquest, perquè anirem pas a pas i molt tranquils, per mirar de no perjudicar cap instal·lació de java instal·lada prèviament a les màquines del dematí.

3 Instal·lació de QuantumGIS

Per instal·lar QuantumGIS podem fer-ho de dues maneres. Només QuantumGIS o bé combinat amb GRASS, les llibreries GDAL, etc.

Des de casa l’instal·larem així:

(En posteriors posts ja publicaré com instal·lar-lo en Windows combinat amb GRASS, la llibreria GDAL, etc). Però ara l’instal·larem només QuantumGIS, peladet.

Anem a la pàgina de descàrregues de QuantumGIS i ens baixem el paquet QGIS-1.4.0-1-No-GrassSetup.exe. Doble clic i apa.

Aquí evidentment anirem a buscar aquest paquet a \\pc00s50\compartir\ l’executarem, seguirem els pasos que ens demani i apa.